[{"text_idx": "#000000", "text": "Lopetegi-Karrikaburu eta Etxeberri-Funosas, Xare Irekiko finalera"}, {"text_idx": "#000001", "text": "Pasa den larunbatean jokatutako finalerdietan eskuratu zuten finalerako txartela, Borteyru III-Sistiage eta Driolet-Moncadari irabazita, hurrenez hurren"}, {"text_idx": "#000003", "text": "Bigarren partidan, Etxeberri-Funosas bikoak 40-32 irabazi zion Driolet-Moncada bikoari, eta finalerako txartela lortu zuen ere. Partida gorabeheratsua eta abiadura eta erritmo handiz jokatua izan zen. Etxeberri-Funosas bikoak hasera ona eman zion partidari, eta hiruzpalau tantuko aldearekin ibili zen partidaren lehen erdira iritsi arte. Hemen lortu zuen Driolet-Moncada bikoak lehen berdinketa, 21na , eta partidako zatirik ikusgarriena jokatu zuten lau pilotariek. Driolet-Moncada bikoak 28-31 aurrea hartzea lortu zuen, hamar tantuko partzial bikaina jokatuz baina Moncadak ezin izan zion erritmoari eutsi, eta Etxeberri-Funosas bikoak 12-1eko partziala eginez, 40-32 partida irabaztea lortu zuen."}, {"text_idx": "#000006", "text": "Xare modalitateko pilotari onenek parte hartuko dute irailaren 5ean, larunbatean, hasi eta urriaren 3an amaituko den II. San Migel Xare Irekian."}, {"text_idx": "#000007", "text": "Guztira sei bikote arituko dira nor baino nor gehiago Irurako Ametsa Trinketean, bi multzo ezberdinetan banatuta, eta multzo bakoitzeko taldeek ligaxka bat jokatuko dute denek denen aurka, irailaren 5ean, 11n eta 19an."}, {"text_idx": "#000012", "text": "Xarea kirol berezia da herrian, Irurako ondare izatera iritsi delarik, eta hartara mendeurrena (Xareak Irurarekin izan zuen lehen harremana, 1919. urtean gertatu zen) ospatzeko ekitaldi ezberdinak antolatu zituzten iazko abenduan. Urtarrilean berriz, Irura eta xarearen arteko lotura berezi horren berri emateko aldizkaria argitaratu zuten. \u201cArkupetik trinketera 1919-2019\u201d aldizkaria eskuratzeko sakatu HEMEN"}, {"text_idx": "#000016", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]